2018. gada 17. jūlijā Noteikumi Nr. 426

Rīgā (prot. Nr. 33 29. §)

**Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"**

Izdoti saskaņā ar

Ārstniecības likuma

78. panta otro daļu un

79. panta 1.1 daļu

1. Izdarīt Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (Latvijas Vēstnesis, 2014, 52. nr.; 2015, 248. nr.; 2016, 233. nr.; 2017, 171. nr.; 2018, 42., 101. nr.) šādus grozījumus:

1.1. papildināt 3.2.4. apakšpunktu aiz skaitļa "7.8." ar vārdu un skaitli "un 7.21.";

1.2. papildināt noteikumus ar 4.10. apakšpunktu šādā redakcijā:

"4.10. centralizētu apstrādi šajos noteikumos minētajiem ar personas veselību saistītajiem datiem par dzimumšūnu ziedošanu, kas nepieciešami, lai nodrošinātu informācijas apmaiņu par dzimumšūnu donora dzimumšūnu izmantošanu.";

1.3. papildināt noteikumus ar 7.21. apakšpunktu šādā redakcijā:

 "7.21. dzimumšūnu donora karte (21. pielikums).";

1.4. papildināt noteikumus ar 11.11. apakšpunktu šādā redakcijā:

"11.11. ārstniecības iestādes, kas sniedz medicīniskās apaugļošanas pakalpojumus, šo noteikumu [21. pielikumā](https://likumi.lv/ta/id/264943-noteikumi-par-vienoto-veselibas-nozares-elektronisko-informacijas-sistemu#piel6) norādītos datus nekavējoties pēc ziedojuma saņemšanas un ziedotā materiāla izmantošanas.";

1.5. izteikt 14.1 punktu šādā redakcijā:

"14.1 Ārstniecības iestāde, kura sniedz psihiatra, narkologa, ģimenes ārsta vai medicīniskās apaugļošanas pakalpojumus, šo noteikumu [13. punktā](https://likumi.lv/ta/id/264943-noteikumi-par-vienoto-veselibas-nozares-elektronisko-informacijas-sistemu#p13) minētajā līgumā par veselības informācijas sistēmas izmantošanu vienojas ar Nacionālo veselības dienestu par šo noteikumu 7.10. un 7.11. apakšpunktā (attiecas uz narkologu vai ģimenes ārstu), šo noteikumu 7.12. apakšpunktā (attiecas uz psihiatru vai ģimenes ārstu) vai šo noteikumu 7.21. apakšpunktā (attiecas uz ginekologu, kas sniedz medicīniskās apaugļošanas pakalpojumus) minēto datu apstrādi veselības informācijas sistēmā.";

1.6. izteikt 17.1 punktu šādā redakcijā:

"17.1 Šo noteikumu [14.1 punktā](https://likumi.lv/ta/id/264943-noteikumi-par-vienoto-veselibas-nozares-elektronisko-informacijas-sistemu#p14.1) minētās ārstniecības iestādes vadītājs šo noteikumu 17.1. apakšpunktā minētajai ārstniecības personai – psihiatram, narkologam, ģimenes ārstam vai ginekologam – papildus piešķir lietotāja tiesības veselības informācijas sistēmā apstrādāt šo noteikumu 7.10. un 7.11. apakšpunktā (attiecas uz narkologu vai ģimenes ārstu), šo noteikumu 7.12. apakšpunktā (attiecas uz psihiatru vai ģimenes ārstu) vai šo noteikumu 7.21. apakšpunktā (attiecas uz ginekologu) minētos datus.";

1.7. aizstāt 23., 24., 25., 26. un 27. punktā vārdu un skaitli "un 7.12." ar skaitļiem un vārdu "7.12. un 7.21.";

1.8. papildināt noteikumus ar 51. punktu šādā redakcijā:

"51. Ārstniecības iestādes, kuras sniedz medicīniskās apaugļošanas pakalpojumus, līdz 2019. gada 31. decembrim veselības informācijas sistēmā iekļauj arī to šo noteikumu 21. pielikumā minēto informāciju, kas attiecīgās ārstniecības iestādes rīcībā bija pirms 2019. gada 1. jūlija.";

1.9. papildināt noteikumus ar 21. pielikumu šādā redakcijā:

"21. pielikums

Ministru kabineta

2014. gada 11. marta

noteikumiem Nr. 134

**Dzimumšūnu donora karte**

|  |
| --- |
| 1. Donors: 1.1. vārds (vārdi), uzvārds;1.2. personas kods;     |
| 1.3. dzimšanas datums; |
| 1.4. dzimums.2. Informācija par ārstniecības iestādi un ārstniecības personu:2.1. ārstniecības iestādes nosaukums;2.2. ārstniecības iestādes kods Ārstniecības iestāžu reģistrā;2.3. ārstniecības iestādes adrese;2.4. ārstniecības personas vārds (vārdi), uzvārds;2.5. Veselības inspekcijas piešķirtais ārstniecības personas identifikators;2.6. ārstniecības personas specialitāte. |
| 3. Informācija par ziedojumu:3.1. unikālais donora materiāla kods;3.2. ziedojuma datums(-i);3.3. materiāla statuss.4. Informācija par mākslīgās apaugļošanas rezultātu: |
| 4.1. unikālais donora materiāla kods;4.2. ziedotā materiāla izmantošanas datums(-i);4.3. mākslīgās apaugļošanas procedūras rezultāts(-i);4.4. embriju transfēra (ET) vai sasaldētu embriju transfēra (FET) datums; 4.5. grūtniecības rezultāts.  |
| 5. Donora statuss Latvijā: |
| 5.1. aktīvs;5.2. daļēji bloķēts (donora materiāls izmantots trīs reizes); |
| 5.3. daļēji bloķēts (no donora materiāla iestājušās trīs grūtniecības); |
| 5.4. bloķēts neatgriezeniski (dzimuši bērni trijās grūtniecībās); |
| 5.5. bloķēts neatgriezeniski (pēcnācējs (bērns, auglis) ar iedzimtu anomāliju vai ģenētisku slimību – norāda SSK-10 un ORPHA kodus);  |
| 5.6. bloķēts neatgriezeniski (veselības stāvokļa dēļ).6. Piezīmes." |

2. Noteikumi stājas spēkā 2019. gada 1. jūlijā.

Ministru prezidents Māris Kučinskis

Veselības ministra vietā –

vides aizsardzības un

reģionālās attīstības ministrs Kaspars Gerhards